Sensorrettleiing NOR201

Eksamen for kurset er ein heimeeksamen på tre dagar. Sensorane må bruka eige skjøn for å vurdera om svara på oppgåvene har passeleg lengd.

I oppgåvene får studenten døme på språklege drag og former frå den norske språkhistoria, og studenten skal gjera greia for dei språkhistoriske endringane som desse formene er døme på. I vurderinga vert det lagt vekt på desse tinga (sitata er frå «Fagspesifikke karakteromtalar nordisk»):

* I kva mon viser studenten at han har skjøna både datamaterialet og det teorietiske rammeverket i pensumlitteraturen?
* I kva mon gjer studenten god greie for dei språkhistoriske endringane?
* I kva mon held studenten seg til oppgåvene, og i kva mon drøfter studenten ting som er irrelevante for å svara på oppgåvene?
* I kva mon viser studenten «innsikt i det kunnskapsinnhaldet som er definert for fagnivået»?
* I kva mon viser studenten «evne til vurdering og problemløysing»?
* Korleis er språkføringa i oppgåvesvaret?

Desse punkta i vurderinga kan ikkje kvantifiserast objektivt, so sensorane skal i stor mon bruka fagleg skjøn i vurderinga av arbeidet.